Kodakondsusseaduses on mõnigi üsna tehniline ja võib-olla vananenud punkt. Nii näiteks peab kõik Eesti kodakondsuse saamise nõuded täitnud isik ootama kuus kuud, kuni valitsus lõpuks otsuse teeb. Mõni minister mõtleb, kas see on tänapäeval põhjendatud. Samamoodi on võib-olla ajale jalgu jäänud nõue, et koda­kondsuse taotleja ei tohi Eestist aasta jooksul olla eemal rohkem kui 180 päeva. Arvestades inimeste liikuvust Euroopa Liidus kas või töö tõttu, võib mõni tihti töö tõttu reisija jääda võimalusest ilma vaid selle punkti tõttu. Päeva­leht kirjutas sel nädalal just sellisest juhtumist, mille keskmes oli türklasest meremees Murat Kilic.